Document ID: 32005R0241

UREDBA KOMISIJE (ES) št. 241/2005
z dne 11. februarja 2005
o spremembi Uredbe Sveta (ES) št. 747/2001 v zvezi s tarifnimi kvotami Skupnosti za nekatere izdelke s poreklom iz Izraela
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi Uredb (ES) št. 1981/94 in (ES) št. 934/95 (1), in zlasti člena 5(1)(b) Uredbe,
ob upoštevanju naslednjega:
(1)
Svet je s Sklepom z dne 31. januarja 2005 (2) odobril podpis in od 1. maja 2004 predpisal začasno uporabo Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani ter državo Izrael na drugi strani, o upoštevanju pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.
(2)
Ta protokol določa nove tarifne kvote in spremembe obstoječih tarifnih kvot, določenih v Uredbi (ES) št. 747/2001.
(3)
Za izvajanje novih tarifnih kvot in spremembo obstoječih tarifnih kvot je potrebno spremeniti Uredbo (ES) št. 747/2001.
(4)
Za leto 2004 se količine novih tarifnih kvot in povečanje količine obstoječih tarifnih kvot izračunajo sorazmerno z osnovnimi količinami, določenimi v Protokolu, z upoštevanjem dela obdobja, ki je poteklo pred 1. majem 2004.
(5)
Za lažje upravljanje nekaterih obstoječih tarifnih kvot, določenih v Uredbi (ES) št. 747/2001, se količine, uvožene v okviru teh kvot, upoštevajo za obračunavanje tarifnih kvot, odprtih v skladu z Uredbo (ES) št. 747/2001, kakor jo spreminja ta uredba.
(6)
Ker se Protokol k Evro-mediteranskemu sporazumu EU-Izrael uporablja začasno od 1. maja 2004, se ta uredba uporablja z istim dnem in začne veljati čimprej.
(7)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga VII k Uredbi (ES) št. 747/2001 se spremeni kot je določeno v Prilogi k tej uredbi.
Člen 2
Količine, ki so bile v skladu s Prilogo VII Uredbe (ES) št. 747/2001 dane v prosti promet v Skupnosti v okviru tarifnih kvot z zaporednimi številkami 09.1303, 09.1306, 09.1310, 09.1318, 09.1329, 09.1352 in 09.1360, se upoštevajo pri obračunavanju zadevnih tarifnih kvot, odprtih v skladu s Prilogo VII k Uredbi (ES) št. 747/2001, kakor je spremenjena s to uredbo.
Člen 3
Ta uredba začne veljati z dnem objave v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2005

Labels: 3
18